Φ.Ο. Πρωτέας Γρεβενών

Ο Φιλαθλητικός Όμιλος Γρεβενών «Πρωτέας» είναι ελληνικό αθλητικό σωματείο που δραστηριοποιείται στην πόλη των Γρεβενών, στον ομώνυμο νομό, όπου και βρίσκεται η έδρα του, το Κλειστό Γυμναστήριο Γρεβενών. Επίσημο έτος ίδρυσης του είναι το 1987 και αγωνίζεται με χρώματα το μαύρο και το κίτρινο. Διατηρεί τμήματα καλαθοσφαίρισης για αθλητές όλων των ηλικιακών ομάδων. Έδρα του συλλόγου είναι το Κλειστό Γυμναστήριο Γρεβενών. Πρόεδρος του διοικητικού συμβουλίου είναι ο Χαράλαμπος Πενλίδης, ενώ καθήκοντα πρώτου προπονητή διατηρεί από τον Ιούλιο του 2017 ο Πέτρος Μουρουζίδης.

 Τον Πρωτέα Γρεβενών ίδρυσε το 1987 ο πρώτος της πρόεδρος, Παναγιώτης Ντάσιος, με καταγωγή από την Αθήνα. Το 2005 οργανώθηκαν οι ακαδημίες του συλλόγου. Η ομάδα ανδρών του συλλόγου συμμετείχε από την ίδρυση της στα τοπικά πρωταθλήματα τα οποία διοργανώνονται υπό την εποπτεία της Ε.ΚΑ.Σ.ΔΥ.Μ. Σε τοπικό επίπεδο έχει αναδειχθεί πρωταθλήτρια τέσσερα συνολικά έτη: το 1991, το 1997, το 2007 και το 2012. Η κατάκτηση του τροπαίου το 2007 επέτρεψε στο σύλλογο να ανέλθει στα πανελλαδικά πρωταθλήματα, και συγκεκριμένα στη Γ' Εθνική Κατηγορία. Εκεί αγωνίζεται η ομάδα εδώ και δέκα σχεδόν χρόνια (με διακοπή ενός έτους) και είναι πλέον μια παραδοσιακή δύναμη στη Γ' Εθνική Κατηγορία. Κατά την πρώτη του περίοδο στην κατηγορία, 2007-08, ο σύλλογος ολοκλήρωσε τις υποχρεώσεις του στην 8η θέση του βαθμολογικού πίνακα εξασφαλίζοντας επιτυχώς την παραμονή του. Την επόμενη χρονιά, 2008-09, ο Πρωτέας πέτυχε καλύτερη επίδοση τερματίζοντας 6ος, με 16 νίκες και 10 ήττες σύνολο. Κατόπιν, το τέλος της αγωνιστικής περιόδου 2009-10 βρήκε το σύλλογο 7ο στην τελική κατάταξη του ομίλου του.Ωστόσο τη χρονιά 2010-11 ο Πρωτέας τερμάτισε στη 12η θέση της βαθμολογίας και γνώρισε τον υποβιβασμό στο τοπικό του Πρωτάθλημα. Η παραμονή του εκεί υπήρξε, ωστόσο, σύντομη, καθώς την επόμενη περίοδο, 2011-12, αναδείχθηκε τροπαιούχος της Α' Κατηγορίας της Ε.ΚΑ.Σ.ΔΥ.Μ., επιστρέφοντας στις εθνικές κατηγορίες. Κατά τη διάρκεια της κανονικής περιόδου τερμάτισε στην 1η θέση, ενώ στα play-off νίκησε τον Α.Π.Σ. Πτολεμαΐδας [2-0] και στη συνέχεια τον Α.Σ. Καστοριάς [3-1].Ξεκινώντας μια νέα πορεία στη Γ' Εθνική, ο Πρωτέας ολοκλήρωσε τις αγωνιστικές του υποχρεώσεις για τη χρονιά 2012-13 στην 7η θέση του τελικού βαθμολογικού πίνακα. Τις επόμενες χρονιές ο Πρωτέας εύκολα ή δύσκολα παραμένει στη Γ' Εθνική. Περίοδοι σε εθνικές κατηγορίες Από τα εφηβικά τμήματα του Πρωτέα ξεκίνησε την αγωνιστική του πορεία ο Γρεβενιώτης διεθνής καλαθοσφαιριστής Κώστας Παπανικολάου.Η ομάδα Παμπαίδων το 2012 κατέκτησε το πρωτάθλημα της Ε.ΚΑ.Σ.ΔΥ.Μ., ενώ το 2013 αναδείχθηκε πρώτη στον όμιλό της.Η ομάδα Παίδων αναδείχθηκε πρωταθλήτρια Ε.ΚΑ.Σ.ΔΥ.Μ. τη σεζόν 2013-14, όπως επίσης και τη σεζόν 2014-15 και προχώρησε στην επόμενη φάση του πανελληνίου πρωταθλήματος, δείχνοντας έτσι για πρώτη φορά την αξιόλογη δουλειά που γίνεται στα τμήματα υποδομών και την πρόοδο που έχει γίνει τα τελευταία χρόνια. Το 2015-16, ακολούθησε και η πρώτη κατάκτηση πρωταθλήματος Εφήβων της Ε.ΚΑ.Σ.ΔΥ.Μ.To 2017-18 τα νέα παιδιά του συλλόγου κέρδισαν και αυτά το Παιδικό ΠρωτάθλημαΕνώ και το 2018-19 η εφηβική ομάδα έκανε τη μεγάλη έκπληξη και κατέκτησε το πρωτάθλημα της Ε.ΚΑ.Σ.ΔΥ.Μ. Το τμήμα γυναικών του Πρωτέα διαθέτει επίσης μακρόχρονη πορεία στα πρωταθλήματα της Ε.ΚΑ.Σ.ΔΥ.Μ., έχοντας κατακτήσει τον τίτλο της κορυφαίας ομάδας το 2000.Ως αποτέλεσμα κέρδισε το δικαίωμα συμμετοχής στο Πρωτάθλημα της Β' Εθνικής Κατηγορίας Γυναικών (η οποία σήμερα δεν υφίσταται) κατά την αγωνιστική περίοδο 2000-01. Ολοκλήρωσε τις αγωνιστικές του υποχρεώσεις στη 10η θέση της κατάταξης του Βορείου Ομίλου χωρίς να σημειώσει καμία νίκη, με αποτέλεσμα να υποβιβαστεί και πάλι στα τοπικά πρωταθλήματα. Τα τελευταία χρόνια η γυναικεία ομάδα δεν είναι ενεργή. Φ.Ο. Πρωτέας Γρεβενών, στατιστικά στοιχεία ομάδας στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Φ.Ο. Πρωτέας Γρεβενών, επίσημος λογαριασμός στο Facebook. Κλειστό Γυμναστήριο Γρεβενών, πληροφορίες στον ιστότοπο Gipeda.gr.